钦定古今图书集成/明伦汇编/闺媛典/第167卷 > 章海妻陈氏
## 钦定古今图书集成/明伦汇编/闺媛典/第167卷 > 章海妻陈氏

按《宁波府志》：“陈氏，鄞人章海妻。年二十四，夫亡。越三
日产一女。姑锺氏爱其季子，欲肥其产，连夺二长妇
之志。次将及陈卜海葬，嘱营单穴。陈截发啮指，矢死
靡他，悉捐奁具，又益一穴。宗人知不可夺，为立侄应
岐为后。氏屏膏沐，含苦茹辛，纺绩以养。抚教男女，咸
有礼法，终其身如一日焉。”